অজিত ডি সিলভা
জিনিগালগোদাগে রাম্বা অজিত ডি সিলভা (তামিল: அஜித் டி சில்வா; জন্ম: ১২ ডিসেম্বর, ১৯৫২) আম্বালাঙ্গোদায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের পক্ষে টেস্ট ও একদিনের আন্তর্জাতিকে অংশ নিয়েছেন অজিত ডি সিলভা। এছাড়াও, শ্রীলঙ্কা একাদশ, শ্রীলঙ্কা বোর্ড সভাপতি একাদশ, শ্রীলঙ্কা অনূর্ধ্ব-২৫ দলের পক্ষেও প্রতিনিধিত্ব করেন তিনি। দলে তিনি মূলতঃ স্লো লেফট আর্ম স্পিনার ছিলেন। পাশাপাশি বামহাতে ব্যাটিংয়ে পারদর্শিতা দেখিয়েছেন তিনি।